**Datum: 02.11.2015.**

**Broj: 06-01/493**

***Svim medijima – dostavlja se***

**Okrugli stol o reformi javne uprave**

**Banja Luka/Sarajevo, 02. novembar 2015**. – Transparency International Bosne i Hercegovine organizuje okrugli stol na temu *„Reforma javne uprave u kontekstu predloženih izmjena i dopuna Zakona o državnoj službi“*, na kojem će se posebno diskutovati o predloženim zakonskim izmjenama i dopunama i njihovom mjestu u odnosu aktuelne reformske procese.

Obzirom da je reforma javne uprave posebno izdvojena u Reformskoj agendi za Bosnu i Hercegovinu za period 2015-2018. godina, cilj okruglog stola je da se prikupe mišljenja različitih aktera o mjerama koje je neophodno preduzeti, a poseban fokus će biti stavljen na predložene izmjene i dopune Zakona o državnoj službi FBiH, kao i o posljedicama usvajanja istih po sistem državne službe.

Na okruglom stolu će učestvovati predstavnici svih relevantnih institucija uključenih u reformski proces, kao što su predstavnici agencija za državnu službu/upravu sa svih nivoa vlasti, zakonodavnih i izvršnih organa vlasti, te predstavnici sindikata državnih službenika, organizacija civilnog društva i medija, kao i međunarodnih institucija.

Okrugli stol se organizuje u okviru projekta Monitoring reforme javne uprave – PARM, koji podržava Švedska međunarodna razvojna agencija (SIDA) i Vlada Danske, a koji sprovodi Transparency International BiH u saradnji sa Centrom za istraživačko novinarstvo (CIN).

Okrugli stol će se održati u **utorak, 03. novembra 2015. godine u Hotelu Europe u Sarajevu, sa početkom u 11.00 sati**. Dnevni red se nalazi u prilogu, a izjave za medije su predviđene prije početka okruglog stola, od 10.45.

**OKRUGLI STOL**

***„Reforma javne uprave u kontekstu predloženih izmjena i dopuna Zakona o državnoj službi“***

**Sarajevo, 03.11.2015. godine**

Hotel Europe, Vladislava Škarića 5, 71 000 Sarajevo

**Dnevni red**

**11:00 – 11:10** ***Uvodna izlaganja***

Lejla Ibranović, *v.d. izvršnog direktora Transparency International BiH*

Marie Bergström, direktorica Švedske agencije za međunarodni razvoj (SIDA) u BiH

**11:10 – 12.45** ***Sesija I***

* *Reforma javne uprave u kontekstu Reformske agende za BiH za period 2015 – 2018*
* *Izmjene Zakona o državnoj službi u FBiH – Racionalizacija ili politizacija državne službe*

Govornici: :

Ured koordinatora za reformu javne uprave

Ministarstvo pravde BiH

Agencija za državnu službu BiH

Agencija za državnu službu FBiH

Agencija za državnu upravu RS

**Moderator: Damir Ahmetović, *stručnjak za pitanja javne uprave, Transparency International BiH***

**12:45 – 13:15** Kafe pauza

**13:15 – 14:45** ***Sesija II***

* *Uticaj novog radnog zakonodavstva na postojeće propise o državnoj službi*
* *Definisanje prioritetnih ciljeva u sprovođenju reformskih zadataka*

**Moderator: Damir Ahmetović, *stručnjak za pitanja javne uprave, Transparency International BiH***

**14:45 – 15:00 *Zaključci***

**15:00** Ručak